Moterų Sąjungos 26-toji kuopa, Cleveland, Ohio 


bia pinigine auka. Kuopos narei Onai Mačiutienei, už jos didį pasidarba- 
vimą, komitetas suteikė kapitonės titulą. O. Mačiutienė buvo išrinkta 
pardavinėti karo bonus. Mūsų kapitonės dėka bonų buvo daugiau išpar- 
duota negu buvo paskirta, 

26-ta kuopa priklauso prie Clevelando Vyskupijos, Visų Tautų Kata- 
likių Moterų Federacijos, t.y. Cleveland Diocesan Council of the National 
Council of Catholic Women. Bendrai dirbam įvairius labdarybės darbus. 
1943 m., Vyskupas prašė Katalikių Moterų Federacijos nupirkti Cleve- 
lando Diocezijos karo reikalams ambulansus. Visų pasidarbavimu nu- 
pirkti devyni. 

Karo metu mūsų tėvynę Lietuvą prislėgė kruvinas komunizmas ir 
jos žmonės bėgo nuo vergijos į laisvę, ypač į Ameriką. Iš pabėgusiųjų 
atsikėlė ir į mūsų parapiją (Šv. Jurgio) Vyskupas Vincentas Brizgys. Visų 
parapijos katalikiškų draugijų pastangomis buvo surengtas didingas pa- 
gerbimo bankietas. Pritariant Klebonui Vincentui Vilkutaičiui, brangiam 
svečiui nuo visų įteikta stambi auka. 

Po kiek laiko suorganizuotas Amerikos Lietuvių Tarybos Skyrius, 
kuris daugiausiai rūpinosi Lietuvos laisvinimo reikalais. Ir čia Sąjungietės 
stojo į bendrą darbą ir tebesidarbuoja. 

Mūsų miesto jaunas kunigas Petras Černius (dabar miręs) susirgo 
sunkiai pagydoma liga. Buvo surinka $550.00 ir įteikta gydymo reikalams. 

Šv. Jurgio parapijos mokyklos seselėms-mokytojoms nupirkom televi- 
zijos aparatą. 

1964 m. kuopa paskyrė $100.00 auką Šv. Marijos Apsireiškimo Šiluvoj 
koplyčios įrengimui, Washington, D.C. 

Priklausom prie Lietuvių Kultūrinio Darželio, kuriame yra pastatyta 
paminklai mūsų tautos didvyrių: Jono Basanavičiaus, Vinco Kudirkos ir 
Kun. Jono Mačiulio-Maironio. Yra Birutės garbei fontanas, kuris įreng- 
tas moterų pastangomis ir lėšomis. Prie šio darbo prisidėjom darbu ir 
auka. Turim savo atstoves Darželio Sąjungoj ir kartu darbuojamės. 

Dabartinė kuopos valdyba: Dvasios Vadas — Kun. Boleslavas Iva- 
nauskas; pirm. — Vladislava Šukienė; vicepirm. — a. į a. Ona Mihelich 
(mirė šiais metais); finansų sekretorė — Mary Gilles; protokolų raštininkė 
— Ona Norbutienė; ižd. — Barbora Bacevičienė; iždo globėjos — Teofilė 
Pauliukevičienė ir Bronislava Vilimaitienė (Williams); tvarkdarė — Juo- 
zefa Zorubienė; korespondentė — Paulina Glugodienė. 

27-toji KUOPA — NORWOOD, MASS. 


A.L.R.K. Moterų Sąjungos 27-ta kuopa įkurta 1917 m. birželio 3 d., 
kun. A. Daugio ir O. Nevulytės pastangomis. O. Nevulytė vėliau buvo 
vakarinių namų ruošos kursų vedėja. Iš karto prie kuopos prisirašė 11 
narių. 

Pradžioje daug darbavosi O. Nevulytė, S. Stasaitienė ir jos dukrelė 
Apolionija (Stella Maris). 

Kada Massachusetts valstybėje čarterio klausimas buvo nesutvar- 
kytas, kuopa beveik nustojo gyvavus. 1935 m. Teklė Mitchell (Mikučionie- 
nė) atvykus iš Nashua, N.H., atgaivino kuopą. 


Kuopa buvo pasižymėjusi tuo, kad įsijungė į moterų veiklą sureng- 
damos prakalbas bei šeimyniškus vakarėlius. Pelnas buvo skiriamas para- 
pijos naudai, vietiniams ir apylinkės našlaičiams, Moterų Sąjungos bei 
„Moterų Dirvos“ reikalams. Nebuvo užmiršti vienuolynai, moksleiviai ir 
Lietuvos laisvės reikalai. 

Daug prisidėjo prie kuopos veiklos a.ja. A. V. Kniežienė, buvusi 
nutarimų ir finansų sekretorė. 

Čia paduota kuopos gyvavimo ir veikimo istorija nėra pilna, tikrumoje 
gi daug veikta, daug aukų sudėta. 


28-toji KUOPA — MANCHESTER, CONN. 

A.L.R.K. Moterų Sąjungos 28-ta kuopa susiorganizavo 1916 m. spalio 
8 d. iš 14 narių. Laikui bėgant turėjom apie 35 ar 38 nares, bet dabartiniu 
metu liko 13 narių — 11 pomirtinės ir apšvietos skyriuje, 1 pirmos pašal- 
pos, pomirtinės ir apšvietos skyriuje ir 1 pašalpos skyriuje. 


Kaip buvo didesnis narių skaičius kuopoj, gyviau vyko veikimas. Ir 
dabar dirbam, kiek galime. Užprašom Šv. Mišias mirusių narių intencija 
gegužės mėnesį. 

Finansų ir protokolo raštininkė Elizabeth Miller raštininkauja virš 
40 metų. 

Mūsų iždininkė Helen Waters yra kuopos iždininkė jau virš 25 metų. 
Ona Ambrosienė (Anna Ambrose), viena iš pirmųjų narių ir pirmutinė 
iždo globėja, tik viena beliko iš visų čarterio narių aktyvi. 


Pirmą kuopos valdybą sudarė: pirmininkė E. Melnikienė, vicepirmi- 
ninkė Ona Karošaitė, sekretorė p. Stravinskaitė, antroji sekretorė M. 
Petraitienė, iždininkė E. Petraitienė, iždo globėjos O. Ambrosienė ir O. 
Lukšiūtė, maršalka Ona Liudžukė. 

Dabartinė kuopos valdyba: pirm. — Selomija Strugienė, vicepirm. — 
Ona Ambrosienė, fin. ir protokolo rašt. — Elizabeth Miller, ižd. — Helen 
Waters, iždo globėjos — Marijona Kovienė ir Anna Aliczi. 


